କଟକ, ଅଗଷ୍ଟ ୨୬(ଲୋକାଲ ୱାୟାର): କଟକ ମହାନଗର ନିଗମ ଅଞ୍ଚଳରେ ବୁଧବାର ୨୧୬ ଜଣ କରୋନା ଆକ୍ରାନ୍ତ ଚିହ୍ନଟ ହୋଇଥିବା ବେଳେ ୫୬ ଜଣ ସୁସ୍ଥ ହୋଇଥିବା ସିଏମସି କହିଛି ।
ଚିହ୍ନଟ ଆକ୍ରାନ୍ତଙ୍କ ମଧ୍ୟରୁ ୭୪ ଜଣ ଅଛନ୍ତି ସରକାରୀ କ୍ୱାରେଣ୍ଟାଇନରେ । ସେମାନଙ୍କ ମଧ୍ୟରୁ ୨ଜଣ କୋଭିଡ ଯୋଦ୍ଧାଙ୍କୁ ମିଶାଇ ୯ ଜଣ ଏସସିବି ଆଇସୋଲେସନ ୱାର୍ଡରୁ ଚିହ୍ନଟ ହୋଇଛନ୍ତି ।
ହୋମ୍ କ୍ୱାରେଣ୍ଟାଇନରେ ଥିବା ୬୭ ଜଣଙ୍କ ମଧ୍ୟରୁ ହଇରାଣପୁରରୁ ୯ଜଣ, ସିଡିଏ ସେକ୍ଟର-୧୧ରୁ ୮ଜଣ, ସିଡିଏ ସେକ୍ଟର-୯ରୁ ୫ଜଣ, ମାଲଗୋଦାମ ବେହେରା ସାହିରୁ ୪ଜଣ, ବିଦ୍ୟାଧରପୁରରୁ ୪ଜଣ, ଜାଉଁଳିଆପଟିରୁ ୩ଜଣ ଚିହ୍ନଟ ହୋଇଛନ୍ତି ।
ସ୍ଥାନୀୟ ସଂକ୍ରମିତ ଭାବେ ଚିହ୍ନଟ ହୋଇଥିବା ୭୫ ଜଣଙ୍କ ମଧ୍ୟରେ ତଳ ତେଲେଙ୍ଗାବଜାରରୁ ୧୪ ଜଣ, ଜଗତପୁରରୁ ୮ଜଣ, ମଙ୍ଗଳାବାଗରୁ ୫ଜଣ ଏବଂ ଶଙ୍କରପୁରରୁ ୩ଜଣ ଅଛନ୍ତି ।
ବୁଧବାର ରାତି ସୁଦ୍ଧା ମହାନଗର ନିଗମ ଅଞ୍ଚଳରେ ମୋଟ ୩୮୬୯ ଜଣ ଆକ୍ରାନ୍ତ ଚିହ୍ନଟ ହୋଇଥିବା ବେଳେ ପ୍ରାଣ ହରାଇଛନ୍ତି ୨୩ ଜଣ । ୨୨୬୦ ଜଣ ସୁସ୍ଥ ହୋଇଛନ୍ତି ଏବଂ ୧୫୮୬ ଜଣ ଆକ୍ଟିଭ୍ ରୋଗୀ ଅଛନ୍ତି ।
